 
Приложение 4

Информация за текущото състояние на “Специализирана болница за активно лечение по детски болести-проф. Иван Митев” ЕАД, гр. София

“Специализирана болница за активно лечение по детски болести-проф. Иван Митев” ЕАД, гр. София с ЕИК 000662790 е лечебно заведение, еднолично акционерно дружество, в което министърът на здравеопазването упражнява правата на държавата като едноличен собственик на капитала. Лечебното заведение е с предмет на дейност осъществяване на болнична помощ - диагностика, лечение и диспансерно наблюдение на детските болести. 
През 2000 г. след извършената реформа в системата на здравеопазването „Държавна университетска педиатрична болница” се трансформира в еднолично акционерно търговско дружество с наименование „Специализирана болница за активно лечение на детски болести – проф. Иван Митев“ ЕАД, гр. София („СБАЛДБ – проф. Иван Митев“ ЕАД). Към лечебното заведение е създадено еднолично дружество с ограничена отговорност – „Медицински център за специализирана извънболнична медицинска помощ по детски болести“ ЕООД, чийто едноличен собственик на капитала е СБАЛДБ „Проф. Иван Митев” ЕАД.  Мисията на СБАЛДБ „Проф. Иван Митев“ ЕАД е насочена към осигуряване на своевременна, качествена, достъпна и иновативна медицинска помощ в сферата на диагностиката и лечението, възстановяването и укрепването на здравето на деца от 0 – 18 г. с остри и хронични заболявания чрез най-съвременни методи и повишаване на качеството на живота им, а чрез тях и на техните близки и на цялото общество; снижаване на предотвратимата смъртност; развитието на възможности за осигуряване на комплексно интердисциплинарно медицинско обслужване за деца с хронични заболявания, увреждания и специфични потребности и повишаване на качеството им на живот. 
Към 31.12.2025г. лечебното заведение реализира положителен текущ финансов резултат печалба в размер на 140 хил. лв. Общо финансовият резултат към 31.12.2025 г., отчитащ непокрита загуба/неразпределена печалба от минали години, е загуба в размер на -315 хил. лв., като натрупаната непокрита загуба от минали години е в размер на -455 хил. лв. Собственият капитал към 31.12.2025 г. е в размер на 8 963 хил. лв. и е увеличен с 2 821 хил. лв. спрямо 2024 г. /за 2024 г. собственият капитал е в размер на 6 142 хил. лв./. Към 31.12.2025 г. общо резервите са увеличени с 10 хил. лв. спрямо 31.12.2024 г. и са в размер на 2 651 хил. лв. Състоят се от законови и други резерви в размер на 487 хил. лв. и преоценъчен резерв от 2 164 хил. лв. Дружеството не е декапитализирано.
Към 31.12.2025 г. паричните средства в дружеството са намалени с 214 хил. лв. спрямо предходната година. Общо вземанията са увеличени с 20 275 хил. лв., като същите са в размер на 26 833 хил. лв. към 31.12.2025 г., от които 23 501 хил. лв. са вземания от клиенти и доставчици.
Към 31.12.2025 г., подобно на предходните два отчетни периода, дружеството няма просрочени задължения. Краткосрочните задължения към доставчици към 31.12.2025 г. са в размер на 25 685 хил. лв. и са увеличени с 18 479 хил. лв. спрямо 31.12.2024 г. (7 206 хил. лв.).
През 2025 г. спрямо предходната 2024 г. се наблюдава увеличение на общо приходите и на общо разходите на лечебното заведение. Общо приходите за 2025 г. (21 882 хил. лв.) са увеличени с 13,10 % спрямо 2024г. Приходите от предоставените услуги в края на 2025 г. (17 196 хил. лв.) са увеличени с 1 446 хил. лв. спрямо 2024 г., а при Други приходи е отчетено увеличение с 1 088 хил. лв. спрямо 2024 г., до 4 684 хил. лв. към 31.12.2025 г. Общо разходите за 2025 г. са в размер на 21 742 хил. лв. и са увеличени с 2 504 хил. лв., или с 13,02 % спрямо 2024 г. По отделните разходни пера за 2025 г., в сравнение с 2024 г., се наблюдава увеличение при: при разходите за персонала с 1 895 хил. лв., разходите за външни услуги с 284 хил. лв., разходите за амортизации с 537 хил. лв., а разходите за суровини и материали с 19 хил. лв. Намаление е отчетено при Други разходи - с 271 хил. лв. спрямо предходния отчетен период.
Дъщерно дружество на „СБАЛДБ „Проф. Иван Митев” ЕАД е „МЦ СИПДБ” ЕООД. Текущият финансов резултат от дейността на групата към 31.12.2025 г. е печалба в размер на 122  хил. лв. /при печалба от 84 хил. лв. за 2024 г./.
[bookmark: _GoBack]Средната брутна работна заплата в дружеството за 2025 г. е 3 261 лв., при 2 873 лв. за 2024 г., т.е. наблюдаваното увеличение е с 13,51 %. Средносписъчният брой на персонала за 2025г. е 302 човека, като същият е намален спрямо 2024 г. с 6. Отчетено е увеличение на общия брой на преминалите болни през КДБ с 5 114 пациента за 2025 г. (98 070), спрямо 2024г. (92 956). При преминалите болни през стационара също е отчетено увеличение – от 6 808 през 2024 г. до 7 242 през 2025 г., т.е. с 6,37 %. През 2025 г. лечебното заведение работи със среден брой легла 107 и не отчита промяна спрямо 2024 г. Намаление през 2025г. е отчетено при използваемостта на леглата, като от 78,75 % за 2024 г. достига до 78,16 % за 2025 г. Средният престой на един болен е намален от 4,52 дни за 2024 г. до 4,2 дни за 2025 г. 
Към 31.03.2026 г. приходите на СБАЛДБ "Проф. Иван Митев" ЕАД, гр. София са 3 051 хил. €. От тях 60,4% са приходи от НЗОК, 27,3% са приходи от МЗ и 12,3% са приходи от други източници. Разходите за периода са 3 042 хил. €. От тях 21,7% са разходи за материали, 60,2% са разходи за персонал и 18,2% са разходи за външни услуги, амортизации и други. Текущият финансов резултат на дружеството е печалба в размер на 9 хил. €. Задълженията на дружеството към 31.03.2026 г. са 21 022 хил. €. Дружеството няма просрочени задължения към края на първото тримесечие на 2026 г. 
Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия -  https://reports.appk.government.bg/Public/Public/Organizations поддържана от АППК.
В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/ 
	 






